19/01/2011 | Administración LocalMunicipal
Ames
Aprobación definitiva Ordenanza fiscal reguladora da taxa pola prestación de servizos complementarios educativos e de conciliación da vida familiar e laboral

ANUNCIO En sesión plenaria celebrada o 30 de decembro de 2010 estimouse unha alegación presentada fronte ao acordo de aprobación inicial da Ordenanza fiscal reguladora da taxa pola prestación de servizos complementarios educativos e de conciliación da vida familiar e laboral, procedendo á súa aprobación definitiva. En cumprimento do previsto na lexislación aplicable, publícase o texto íntegro da ordenanza fiscal referida, unha vez producida a súa aprobación definitiva. ORDENANZA FISCAL REGULADORA DA TAXA POLA PRESTACIÓN DE SERVIZOS COMPLEMENTARIOS EDUCATIVOS E DE CONCILIACIÓN DA VIDA FAMILIAR E LABORAL ARTIGO 1.º.–FUNDAMENTO LEGAL. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, reguladora das bases de réxime local, e de conformidade co disposto nos artigos 15 a 19, en relación co artigo 20 do Real Decreto 2/2004, de 5 de marzo, polo que se aproba o texto refundido da Lei reguladora das facendas locais, o Concello de Ames establece a taxa pola prestación de servizos complementarios educativos incluídos nos programas “Comedores Escolares”, “Bos Días Cole”, “Tardes Divertidas”, “Lúdicos” e “Escolas de Verán”. ARTIGO 2.–FEITO IMPOÑIBLE.1. Constitúe o feito impoñible da taxa a prestación dos servizos establecidos nos seguintes programas: 1. “Comedores Escolares”, que conta cun regulamento de funcionamento aprobado polo Pleno do Concello de Ames. O servizo denomínase “Rede Municipal de Comedores Escolares”, que se define como un servizo público que pretende facilitar aos cidadáns de Ames a conciliación da vida laboral e familiar, no eido dun proxecto educativo no que alumnado poida aprender hábitos alimenticios sans e un correcto comportamento na mesa, así como as normas básicas de hixiene, respecto, tolerancia, convivencia e educación en igualdade.2. “Bos Días Cole”, que conta con regulamento de funcionamento aprobado polo Pleno do Concello de Ames. O servizo “Bos Días Cole”, ten dous obxectivos xerais: 1. Facilitar a cidadanía de Ames a conciliación da vida persoal, laboral e familiar, atendendo ao alumnado contando con profesionais especializados.2. Contribuír á educación en hábitos alimenticios sans así como as normas básicas de hixiene, respecto, tolerancia, convivencia e educación en igualdade.3. “Tardes Divertidas”, que conta con regulamento de funcionamento aprobado polo Pleno do Concello de Ames. O servizo “Tardes Divertidas”, ten dous obxectivos xerais: 1. Facilitar a cidadanía de Ames a conciliación da vida persoal, laboral e familiar, atendendo ao alumnado contando con profesionais especializados.2. Contribuír á educación e á ocupación do tempo libre dende o respecto, tolerancia, convivencia e educación en igualdade.4. “Programas Lúdicos”, dirixidos a nenos/as de 3 a 13 anos de idade, e se desenvolven nas vacacións escolares de setembro, Nadal, primavera e xuño, contribuíndo á educación e á ocupación do tempo libre. Conta cunhas bases de funcionamento elaboradas dende a Concellería de Educación.5. “Escolas de Verán”, que comprende unha serie de actividades de lecer dirixidos á nenos/as a desenvolver nos meses de xullo e agosto. Conta cunhas bases de funcionamento elaboradas pola Concellería de Educación. ARTIGO 3.–SUXEITOS PASIVOS. Son suxeitos pasivos da taxa, en concepto de contribuíntes, as persoas que resulten beneficiadas ou afectadas pola actividade administrativa ou servizo que constitúe o feito impoñible desta taxa. Tendo en conta que os/as usuarios/as do servizo gravado por esta taxa son menores de idade e que, polo tanto, non teñen capacidade de obrar, actuarán no seu nome, cos efectos previstos na Lei Xeral Tributaria, os seus pais, nais, titores ou calquera outro representante legal. ARTIGO 4.–RESPONSABLES. Responderán solidariamente das obrigas tributarias do suxeito pasivo as persoas físicas ou xurídicas que son causantes ou colaboran na realización dunha infracción tributaria. ARTIGO 5.–COTA TRIBUTARIA. De acordo coas frecuencias de utilización do servizo, distínguese as seguintes contías da taxa: 5.1. Servizo de comedores escolares. Matrícula: 10,00 € alumno/a para a formalización da matrícula.5.2. Programa Bos Días Cole.5.3. Programa Tardes Divertidas.5.4. Programas lúdicos. * Nos tramos horarios de 9.00 - 16.00 horas e de 7.30 - 16.00 horas inclúese o xantar.5.5. Escola de Verán. * Nos tramos horarios de 9.00 - 16.00 horas e de 7.30 - 16.00 horas inclúese o xantar.5.6. Normas sobre a imputación das cotas.5.6.1. Todos os usuarios/as fixos/as deberán acollerse a unha contía da taxa fixa mensual de acordo coas frecuencias de utilización do servizo e segundo se especifica nos cadros de cada servizo.5.6.2. Para utilizacións de servizos que non correspondan coas frecuencias recollidas no cadro correspondente e sempre que o concello o permita, seralle de aplicación unha contía de taxa fixa mensual de acordo coa cota base por día.5.6.3. No caso de que a alta nos servizos “Rede Municipal de Comedores Escolares”, “Bos Días Cole”, e “Tardes Divertidas” teña lugar con posterioridade ao día 15 do mes, a primeira cota será a que corresponda de acordo coa cota base por día.5.6.4. En caso de que a baixa nos servizos “Rede Municipal de Comedores Escolares”, “Bos Días Cole”, e “Tardes Divertidas” teña lugar con anterioridade ao día 15 inclusive, a última cota será a que corresponda de acordo coa cota base por día. ARTIGO 6.–DEVENGO. A obriga de pagamento para os/as usuarios/as fixos/as nace cando se produza a correspondente formalización da matrícula, con efectos a partires do día solicitado na matrícula como data de inicio do servizo, de acordo co previsto no artigo 24 do Regulamento da Rede Municipal de Comedores Escolares do Concello de Ames, e sen prexuízo de que a data de inicio poida ser variada con posterioridade mediante solicitude do/a usuario/a e coa conformidade do concello atendendo á organización do servizo. Para os/as usuarios/as ocasionais, a obriga de pagamento nace cando se produza a solicitude de utilización do servizo. A obriga de pagamento dos/as usuarios fixos desaparece coa baixa no servizo. ARTIGO 7.–BENEFICIOS FISCAIS. A solicitude de bonificación de taxas deberá facerse por escrito no momento de presentar a solicitude do servizo (matrícula ou preinscrición, segundo o programa), agás cambios que se produzan con posterioridade No caso de solicitudes posteriores de bonificacións de taxas que sexan admitidas e tramitadas polo concello e de resolverse favorablemente, a bonificación terá efectos a partir da data da solicitude de bonificación. Darán dereito a bonificación total nas taxas: 1) Casos de emerxencia social acreditados polos servizos sociais do Concello de Ames, tendo en conta o previsto no artigo 11.7 da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames.2) Unidades familiares cunha renda per cápita igual ou inferior ao 25% do IPREM anual*. (*) IPREM anual: indicador público de renda de efectos múltiples. Terase en conta o IPREM anual do exercicio ao que corresponda a declaración do IRPF. Darán dereito a unha bonificación do 50% nas taxas: ● Familia numerosa de categoría especial, segundo a súa definición contemplada na Lei 40/2003, do 18 de novembro, de protección ás familias numerosas. ● Unidades familiares cunha renda per cápita igual ou inferior ao 50% do IPREM anual. (*) IPREM anual: indicador público de renda de efectos múltiples. Terase en conta o IPREM anual do exercicio ao que corresponda a declaración do IRPF. Darán dereito a unha bonificación do 20% nas taxas: ● Familia numerosa de categoría xeral, segundo a súa definición contemplada na Lei 40/2003, do 18 de novembro, de protección ás familias numerosas. As anteriores bonificacións non son acumulables, de xeito que os usuarios/as tan só poderán acollerse a aquela que lles resulta máis beneficiosa. Estes beneficios fiscais non serán de aplicación na cota a ingresar pola formalización da matrícula, que en todo caso será a sinalado no artigo quinto desta ordenanza. Para a determinación dos conceptos de unidade familiar e das rendas computables, estarase ao disposto no artigo 11.5 da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames. Documentación a achegar para acceder aos beneficios fiscais. As persoas que desecan acollerse ás exencións recollidas nos anteriores apartados deberán achegar xunto coa correspondente solicitude a documentación que a continuación se relaciona: 1. Familia numerosa: copia cotexada do libro de familia e título acreditativo de familia numerosa 2. Unidades familiares cunha renda per cápita inferior ao 50% do IPREM anual: fotocopia das declaracións do IRPF do exercicio anterior e todos os membros maiores de idade que compoñan a unidade familiar. No caso de que calquera dos integrantes da familia non formulasen declaración de IRPF, deberá presentarse certificado de retencións expedidos pola empresa ou copias compulsadas das nóminas, e subsidiariamente, declaración xurada de ingresos presentada polo membro computable da unidade familiar, sen prexuízo de achegarse ou autorizar a certificación corresponente da AEAT.3. Nos supostos de separación, divorcio ou ruptura do vínculo non matrimonial, copia da sentenza xudicial que determine a mesma, baixa no correspondente rexistro de parellas de feito e convenio regulador onde conste a custodia do menor.4. Informe de servizos sociais para o caso de solicitar a bonificación total por situación de emerxencia social, tendo en conta o previsto no artigo 11.7 da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames. Poderá esixirse en calquera momento a ampliación da documentación acreditativa das diferentes circunstancias que puntúan no baremo de exención das taxas. A omisión, falsidade dos datos o dos documentos achegados serán causa de denegación, con independencia da incoación do correspondente expediente sancionador. ARTIGO 8.–NORMAS DE XESTIÓN E INGRESO. Asistencias continuadas. O pai/nai ou titor/a do/a usuario/a fixo/a poderá escoller libremente entre dúas modalidades de pagamento: Aboamento en conta: deberá ingresar, na primeira quincena de cada mes, o importe correspondente ao mes inmediatamente anterior, nunha conta bancaria do Concello para tal fin. Debe remitirse ao Concello o resgardo do devandito pagamento (poderá entregarse nas oficinas municipais, ou enviarse por fax ou por correo electrónico. No momento de efectuar o ingreso bancario, deberá especificarse o nome e apelidos do neno/a; a denominación do programa (exemplo, Comedores Escolares, Bos Días Cole), e o mes que se está a pagar. Domiciliación bancaria: o Concello, na primeira quincena de cada mes, pasará á conta bancaria que o pai, nai ou titor/a do/a usuario/a lle facilite ou autorice, o recibo correspondente o mes inmediatamente anterior. A partir do curso 2011-2012, a única forma de pagamento para os usuarios fixos ou asistencia continuadas será a través de domiciliación bancaria (modalidade b), de xeito que a solicitude de prestación do servizo suporá a orde irrevogable de domiciliación bancaria dos sucesivos recibos mensuais que se presenten ao cobramento ata a baixa no servizo, e se autorizará coa sinatura do solicitante simultaneamente co proceso de solicitude de presentación. A devolución de dúas cotas mensuais consecutivas ou tres alternas determinará a interrupción do servizo. Como consecuencia da alta, o suxeito pasivo darase por notificado das sucesivas liquidacións que se practiquen coas bases que se acorden. Asistencias ocasionais. O pai/nai ou titor/a do/a usuario/a ocasional do servizo, deberán adquirir nas entidades financeiras sinaladas polo Concello o número de bonos individuais correspondentes, de acordo co previsto no artigo 5 da presente ordenanza. Os usuarios ocasionais virán obrigados a entregar ao responsable municipal do servizo un bono por cada día que fagan uso deste. Tanto nos supostos de usuarios fixos como de usuarios ocasionais, as cantidades aboadas soamente serán devoltas cando non se poda utilizar o servizo por causa de forza maior non imputable ao interesado. Estas causas deberán ser debidamente xustificadas na solicitude de devolución que se formule, debendo achegar a esta os documentos xustificativos que en cada caso correspondan. Fóra destes casos, non se efectuarán devolucións das cantidades aboadas. DISPOSICIÓN DERROGATORIA. Á presente ordenanza derroga expresamente as seguintes normas municipais: Regulamento de funcionamento do Servizo Bos Días Cole de Bertamiráns, do Concello de Ames. Ordenanza fiscal reguladora da taxa pola prestación do servizo de comedor na Rede Municipal de Comedores do Concello de Ames. Regulamento de Funcionamento do Servizo “Bos Días Cole” de Ventín, do Concello de Ames. Igualmente, derróganse cantas disposicións se recollan nas bases aprobadas de funcionamento dos programas lúdicos e escolas de verán que contradigan o disposto na presente ordenanza. DISPOSICIÓN FINAL. A presente ordenanza fiscal foi aprobada polo Pleno da Corporación, e entrará en vigor unha vez se produza a publicación do seu texto no Boletín Oficial da Provincia. A presente ordenanza permanecerá vixente en tanto non se acorde a súa modificación ou derrogación expresa. O texto íntegro da nova ordenanza, ou da ordenanza modificada, será obxecto de publicación no Boletín Oficial da Provincia. Ames, 5 de xaneiro de 2011. O alcalde Carlos A. Fernández Castro